Kommunalfuldmagten indebærer også, at kommunen har ret til at stille de ydelser til rådighed for [[borger]]ne, som der juridisk er mulighed for. Som udgangspunkt er det f.eks. ikke tilladt for en kommune at drive decideret [[erhverv]]svirksomhed i form af [[handel]], [[håndværk]] og [[industri (branche)|industri]],<ref>https://denstoredanske.lex.dk/kommunalfuldmagten</ref> dog må kommunen gerne selv løse opgaver for sig selv,<ref>https://im.dk/arbejdsomraader/kommuner-og-regioners-styrelse/kommunalfuldmagtsregler</ref> såkaldt ''in house''-produktion, som ellers ville have været [[udlicitering|udliciteret]] – eksempelvis et vaskeri, der betjener de kommunale institutioner. Kommunalfuldmagten giver sågar mulighed for at kommunen sælger biprodukter og overskudsproduktion fra egen produktion. Kravet er dog, at produktionen skal være nært knyttet til egentlige kommunale opgaver.<ref>(Garde & Revsbech 2017:65-74)</ref>
Jura Juridiske_begreber Retsvidenskab Politik Forvaltningsret Retskilde